hu hu hu hu hu hu hu hu hu hu hu pl hu hu hu hu hu pl hu hu hu hu hu hu hu hu hu hbs_lat hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu cs hu hu hu hu hu hu hu hu hu hu hu hu hu
Bartalos Béla (Polgárdi, 1948. július 6. –) válogatott kézilabdázó, kapus. 1979-ben megválasztották az év magyar kézilabdázójává.
1948. július 6. (74 éves)
A kézilabda alapjaival az általános iskolában ismerkedett meg. 16 éves korától kezdett el komolyabban foglalkozni ezzel a sportággal Székesfehérváron, a József Attila Gimnáziumban. A VT Vasas csapatával feljutott az NBII-be. Székesfehérváron játszott 10 évig a Honvéd Szondi SE csapatában. A Szondi játékosaként lett válogatott. Tatabányára igazolt, itt játszott 4 évig, majd Veszprémben fejezte be pályafutását, 1984-ben.
Három olimpián, négy világbajnokságon vett részt. Világválogatott és háromszázhuszonötszörös magyar válogatott kézilabda kapus.
1970-ben volt először világbajnokságon Franciaországban, ahol 8. helyezést értek el.
1974-ben a magyar válogatottal hetedik helyen végzett a világbajnokságon.
1978-ban Dániában rendezték meg a világbajnokságot, ott 9. helyen végzett a magyar csapat.
1982-ben ismét a kilencedik helyen zártak a magyarok.
1972-ben Münchenben rendezték meg az olimpiát, 8. helyezést ért el a magyar csapat tagjaként.
1976-ban Montreal ad otthont az olimpiai játékoknak, itt a magyar csapattal a 6. helyen végeztek.
1979-ben az év játékosává választják Magyarországon.
Az 1980-as olimpián a 4. helyezést érték el Moszkvában. Mind a 6 mérkőzést végigvédte, még büntető hárításra sem tettek fel cserekapust, ez a maga nevében világcsúcsnak számít. 1980-ban lett világválogatott.
Az 1984-es lett volna a negyedik olimpia, amin részt vesz, de politikai okok miatt a magyarok nem jutottak ki, pedig valós esélyük volt érmet szerezni, a csapat favoritnak számított.
Visszavonulása után azonnal edzősködésbe kezdett. 1984-ben a kuvaiti Jahra ajánlatára mondott igent. Az első felvonás öt évig tartott, majd hazatérve két éven keresztül a Bakony Vegyész akkor még működő női csapatát irányította. 1991-ben visszatért Kuvaitba, s 1996-ig a Jahra-nál folytatta munkáját. 1998-ban a kuvaiti Quadsiáért felelt. Felnőtt és utánpótlás edző egy személyben, a nulláról kellett felépítenie a szakosztályt. Kinn tartózkodása ideje alatt az arab nyelvet is elsajátította.
2006-ban, hazatérve a Szentendre NB I/B-ben szereplő, igen fiatal játékosokból álló csapatának vezető edzői posztját vállalta el. Dolgozott a Veszprémi Női kézilabda csapatnál és a Siófok KC-nál is.
Ma az utánpótlás válogatottak kapusedzője. Balatonalmádiban él, és saját, egyedülállóan felszerelt tornatermében tart különedzéseket kapusok számára, és gondoskodik leendő kapusok képzéséről is.
Szülővárosa, Polgárdi díszpolgárává választották, házasságából két gyermeke született. Feleségével, Bartalosné Csák Judittal mozgássérültek és sportolók rehabilitációját egyedülálló módon végzik. Rendkívüli eredményeket érnek el ezen a területen is, módszerük lényegesen lerövidíti a regeneráció és a pályára történő visszatérés idejét.
magyar fair play diploma (2016)[2]
↑ a b Olympedia (angol nyelven)
↑ Fair play: az olimpiai bajnokot és a rovatvezetőnket is díjazták. www.nemzetisport.hu (2016. jún. 8.) (Hozzáférés: 2016. jún. 9.)
Bartalos Béla profilja az Olympedia oldalán
Magyarok a férfi világbajnokságokon, érmesek. Nemzeti Sport Online. (Hozzáférés: 2011. január 26.)
Bartalos Bélával készített interjú.[1]
A lap eredeti címe: „https://hu.wikipedia.org/w/index.php?title=Bartalos_Béla&oldid=24085375”
Utoljára szerkesztve 2021. augusztus 2., 03:27-kor
A lap utolsó módosítása: 2021. augusztus 2., 03:27
A lap szövege CC BY-SA 3.0 alatt érhető el, ha nincs külön jelölve.